               22.12.2017

               SL

               Uradni list Evropske unije

               C 443/98

         P7_TA(2014)0409
   Sprememba člena 90 Poslovnika Evropskega parlamenta o mednarodnih sporazumih
   Sklep Evropskega parlamenta z dne 16. aprila 2014 o spremembi člena 90 Poslovnika Parlamenta o mednarodnih sporazumih (2013/2259(REG))
   (2017/C 443/21)

      Evropski parlament,

               —

               ob upoštevanju pisma predsednika Odbora za zunanje zadeve z dne 29. januarja 2013 ter pisma predsednika Odbora za mednarodno trgovino z dne 13. februarja 2013, ki sta bili naslovljeni na predsednika Odbora za ustavne zadeve,

               —

               ob upoštevanju členov 211 in 212 Poslovnika,

               —

               ob upoštevanju poročila Odbora za ustavne zadeve (A7-0253/2014),

               1.

               sklene spremeniti Poslovnik, kakor je določeno v nadaljevanju;

               2.

               opozarja, da bo sprememba začela veljati prvi dan naslednjega delnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

      Sprememba 1

      Poslovnik Evropskega parlamenta

      Člen 90 – odstavek 4

                  Veljavno besedilo

                  Sprememba

               4.   Na kateri koli stopnji pogajanj lahko Parlament na podlagi poročila pristojnega odbora in po obravnavanju morebitnih predlogov, vloženih v skladu s členom 121, sprejme priporočila in zahteva, da se upoštevajo pred sklenitvijo
                     mednarodnega
                   sporazuma.

               4.   Na kateri koli stopnji pogajanj
                     in od konca pogajanj do sklenitve mednarodnega sporazuma
                   lahko Parlament na podlagi poročila pristojnega odbora in po obravnavanju morebitnih predlogov, vloženih v skladu s členom 121, sprejme priporočila in zahteva, da se upoštevajo pred sklenitvijo
                     takega
                   sporazuma.

      Sprememba 2

      Poslovnik Evropskega parlamenta

      Člen 90 – odstavek 5

                  Veljavno besedilo

                  Sprememba

               5.   Po
                     zaključku pogajanj, vendar pred podpisom sporazuma, se osnutek sporazuma
                   posreduje
                     Parlamentu za mnenje ali odobritev. Za postopek odobritve se uporablja člen 81.

               5.
                     Zahteve Sveta
                   po
                     odobritvi ali mnenju Parlamenta
                   posreduje
                     predsednik pristojnemu odboru v obravnavo v skladu s členom 81 ali členom 43(1).

      Sprememba 3

      Poslovnik Evropskega parlamenta

      Člen 90 – odstavek 6

                  Veljavno besedilo

                  Sprememba

               6.   Pred glasovanjem
                     o odobritvi
                   pristojni odbor, politična skupina ali vsaj desetina poslancev lahko Parlamentu predlagajo, naj pridobi mnenje Sodišča o združljivosti mednarodnih sporazumov s Pogodbami. Če Parlament sprejme takšen predlog, se glasovanje
                     o odobritvi
                   odloži, dokler Sodišče ne posreduje mnenja (15).

               6.   Pred glasovanjem pristojni odbor, politična skupina ali vsaj desetina poslancev lahko Parlamentu predlagajo, naj pridobi mnenje Sodišča o združljivosti mednarodnih sporazumov s Pogodbami. Če Parlament sprejme takšen predlog, se glasovanje odloži, dokler Sodišče ne posreduje mnenja (15).

      (15)  Glej tudi razlago člena 128.

      (15)  Glej tudi razlago člena 128.


               22.12.2017

               SL

               Uradni list Evropske unije

               C 443/101

         P7_TA(2014)0340
   Nenasprotovanje delegiranemu aktu: Evropski sklad za pomoč najbolj ogroženim
   Sklep Evropskega parlamenta, o nenasprotovanju delegirani uredbi Komisije z dne 13. marca 2014 o dopolnitvi Uredbe (EU) št. 223/2014 Evropskega parlamenta in Sveta z dne 11. marca 2014 o Evropskem skladu za pomoč najbolj ogroženim (C(2014)1627 – 2014/2676(DEA))
   (2017/C 443/23)

      Evropski parlament,

               —

               ob upoštevanju delegirane uredbe Komisije C(2014)1627,

               —

               ob upoštevanju pisma Komisije z dne 13. marca 2014, v katerem poziva Parlament, naj izjavi, da ne bo nasprotoval delegirani uredbi,

               —

               ob upoštevanju pisma Odbora za zaposlovanje in socialne zadeve, poslanega predsedniku konference predsednikov odborov z dne 18. marca 2014.

               —

               ob upoštevanju člena 290 Pogodbe o delovanju Evropske unije,

               —

               ob upoštevanju Uredbe (EU) št. 223/2014 (1), zlasti členov 32(8), 32(9), 34(7), 34(8), 55(4) in 62(4),

               —

               ob upoštevanju člena 87a(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 87a(6) Poslovnika, ki se je iztekel 3. aprila 2014,

               A.

               ker je že večkrat poudaril, da je izredno pomembno, da Evropski sklad za pomoč najbolj ogroženim začne delovati takoj;

               1.

               izjavlja, da ne nasprotuje delegirani uredbi;

               2.

               naroči svojemu predsedniku, naj ta sklep posreduje Svetu in Komisiji.

      (1)  UL L 72, 12.3.2014, str. 1.


title: Sklep Sveta (EU) 2017/2429 z dne 5. decembra 2017 o razveljavitvi Odločbe 2008/713/ES o obstoju čezmernega primanjkljaja v Združenem kraljestvu

text:
               23.12.2017

               SL

               Uradni list Evropske unije

               L 344/6

         SKLEP SVETA (EU) 2017/2429
   z dne 5. decembra 2017
   o razveljavitvi Odločbe 2008/713/ES o obstoju čezmernega primanjkljaja v Združenem kraljestvu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(12) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 104(6) Pogodbe o ustanovitvi Evropske skupnosti (PES) je Svet 8. julija 2008 na podlagi priporočila Komisije z Odločbo 2008/713/ES (1) sklenil, da v Združenem kraljestvu obstaja čezmerni primanjkljaj. Svet je ugotovil, da je bilo po podatkih iz postopka v zvezi s čezmernim primanjkljajem, ki so jih marca 2008 sporočili organi Združenega kraljestva, za javnofinančni primanjkljaj Združenega kraljestva pričakovano, da bo dosegel 3,2 % BDP v letu 2008/2009 in tako presegel referenčno vrednost 3 % BDP iz Pogodbe. Poleg tega je bilo po objavi proračuna iz marca 2008 pričakovati, da bo napoved politike z dne 13. maja 2008 o znižanju dohodnine v letu 2008/2009 pomenila nadaljnje povečanje primanjkljaja, načrtovanega v navedenem finančnem letu. Upoštevanje tega ukrepa poleg napovedi Komisije iz pomladi 2008 je pomenilo primanjkljaj 3,5 % BDP v letu 2008/2009. Čezmerni primanjkljaj se tudi ni štel za začasnega, saj je bil po napovedi Komisije na podlagi nespremenjenih politik primanjkljaj v letu 2009/2010 ocenjen na 3,3 % BDP. Svet je nadalje ugotovil, da je delež javnega dolga ostal precej pod referenčno vrednostjo, ki znaša 60 %, čeprav je bilo predvideno, da se bo vse do leta 2009/2010 povečeval.

               (2)

               Svet je istega dne v skladu s členom 104(7) PES in členom 3(4) Uredbe Sveta (ES) št. 1467/97 (2) na podlagi priporočila Komisije na Združeno kraljestvo naslovil priporočilo, v skladu s katerim naj bi to odpravilo čezmerni primanjkljaj najpozneje do konca finančnega leta 2009/2010. Svet je za sprejetje učinkovitih ukrepov tudi določil rok, 8. januar 2009.

               (3)

               V skladu s členom 104(8) PES je Svet 27. aprila 2009 z Odločbo 2009/409/ES (3) sklenil, da Združeno kraljestvo ni sprejelo učinkovitih ukrepov v odgovor na priporočilo Sveta z dne 8. julija 2008.

               (4)

               Svet je ob upoštevanju, da je proračunski položaj Združenega kraljestva v letu 2009/2010 posledica izvajanja ukrepov v višini približno 1,5 % BDP, ki so bili ustrezen odgovor na evropski načrt za oživitev gospodarstva, in prostega delovanja avtomatskih stabilizatorjev v skladu s sklepom, za Združeno kraljestvo 2. decembra 2009 izdal revidirano priporočilo v skladu s členom 126(7) Pogodbe o delovanju Evropske unije (PDEU), v katerem je priporočil, naj Združeno kraljestvo čezmerni primanjkljaj odpravi do leta 2014/2015. Natančneje, da bi se javnofinančni primanjkljaj znižal pod 3 % BDP na verodostojen in trajnosten način, je bilo Združenemu kraljestvu priporočeno, naj zagotovi povprečni letni fiskalni napor v višini 1,75 % BDP v obdobju med letoma 2010/2011 in 2014/2015. Svet je v svojem priporočilu z dne 2. decembra 2009 kot rok za sprejetje učinkovitih ukrepov v skladu s členom 3(4) Uredbe (ES) št. 1467/97 določil 2. junij 2010.

               (5)

               Komisija je 6. julija 2010 sklenila, da je na podlagi napovedi Komisije iz pomladi 2010 Združeno kraljestvo sprejelo učinkovite ukrepe v skladu s priporočilom Sveta z dne 2. decembra 2009, izdanim na podlagi člena 126(7) PDEU.

               (6)

               Svet je 19. junija 2015 v skladu z določbami člena 126(8) PDEU sklenil, da Združeno kraljestvo ni sprejelo učinkovitih ukrepov v odgovor na priporočilo Sveta z dne 2. decembra 2009 (4). Svet je ugotovil, da je Združeno kraljestvo doživelo velik upad realne rasti BDP zaradi svetovne gospodarske in finančne krize v letih 2008 in 2009, kar je vplivalo tudi na javne finance. Združeno kraljestvo je nato izvedlo konsolidacijski načrt in doseglo vsakoletno zmanjšanje javnofinančnega primanjkljaja kot odstotka BDP med finančnima letoma 2009/2010 in 2014/2015. Nasprotno se je delež javnega dolga v tem obdobju še naprej povečeval, predvsem zaradi nominalnega primanjkljaja, pa tudi intervencij v finančnem sektorju. Svet je ugotovil, da Združeno kraljestvo kljub sprejetemu in izvedenemu programu za konsolidacijo javnih financ ni odpravilo čezmernega primanjkljaja do leta 2014/2015. Poleg tega Združeno kraljestvo ni upoštevalo povprečnega letnega fiskalnega napora v višini 1,75 % BDP, ki ga je Svet priporočil 2. decembra 2009.

               (7)

               Svet je 19. junija 2015 v skladu s členom 126(7) PDEU in členom 3(4) Uredbe (ES) št. 1467/97 na podlagi priporočila Komisije na Združeno kraljestvo naslovil priporočilo, naj odpravi čezmerni primanjkljaj do konca finančnega leta 2016/2017. Natančneje, Združeno kraljestvo je dobilo priporočilo, naj v letu 2015/2016 doseže nominalni primanjkljaj v višini 4,1 % BDP, v letu 2016/2017 pa v višini 2,7 % BDP, kar naj bi glede na posodobljeno napoved Komisije iz pomladi 2015 ustrezalo izboljšanju strukturnega salda v višini 0,5 % BDP v letu 2015/2016 in 1,1 % BDP v letu 2016/2017.

               (8)

               Komisija je 16. novembra 2015 sklenila, da je Združeno kraljestvo sprejelo učinkovite ukrepe za odpravo čezmernega primanjkljaja do finančnega leta 2016/2017, kot mu je priporočil Svet 19. junija 2015.

               (9)

               V skladu s členom 4 Protokola št. 12 o postopku v zvezi s čezmernim primanjkljajem, ki je priloga k Pogodbi o Evropski uniji in PDEU, Komisija zagotovi podatke za izvajanje postopka. Države članice morajo v okviru uporabe tega protokola v skladu s členom 3 Uredbe Sveta (ES) št. 479/2009 (5) dvakrat na leto sporočiti podatke o javnofinančnih primanjkljajih in dolgu ter drugih povezanih spremenljivkah, in sicer pred 1. aprilom in 1. oktobrom.

               (10)

               Svet na podlagi sporočenih podatkov sprejme sklep o razveljavitvi odločbe o obstoju čezmernega primanjkljaja. Poleg tega bi se morala odločba o obstoju čezmernega primanjkljaja razveljaviti le, če primanjkljaj po napovedih Komisije v obdobju, ki ga zajema napoved, ne bo presegel referenčne vrednosti 3 % BDP iz Pogodbe (6).

               (11)

               Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po konvergenčnem programu za leto 2017, uradnem obvestilu, ki ga je Združeno kraljestvo poslalo septembra 2017, in napovedi Komisije iz jeseni 2017 je ugotovljeno naslednje:

                           —

                           Združeno kraljestvo je v zadnjih letih izpolnilo priporočeni ciljni javnofinančni primanjkljaj. Potem ko je dosegel najvišjo vrednost 10 % BDP v letu 2009/2010, se je nominalni javnofinančni primanjkljaj postopoma zmanjševal ter je upadel na 4 % v letu 2015/2016 in 2,3 % v letu 2016/2017, kar je v skladu s priporočilom Sveta z dne 19. junija 2015. Konsolidacija javnih financ, ki je bila izvedena v tem obdobju, je v veliki meri temeljila na odhodkih, in sicer so se skupni tekoči odhodki zmanjšali z 42,9 % BDP v letu 2009/2010 na 38 % BDP v letu 2016/2017. K njej je prispevalo tudi povečanje deleža prihodkov države, in sicer s 37,4 % BDP v letu 2009/2010 na 38,6 % BDP v letu 2016/17, čeprav v manjšem obsegu.

                           —

                           V konvergenčnem programu za leto 2016/2017, ki so ga organi Združenega kraljestva predložili 27. aprila 2017 in ki zajema obdobje od leta 2016/2017 do 2021/2022, je bilo načrtovano povečanje javnofinančnega primanjkljaja na 2,8 % BDP v letu 2017/2018, nato pa upad na 1,9 % BDP v letu 2018/2019. Ta napoved je temeljila na načrtovanem javnofinančnem primanjkljaju v višini 2,7 % v letu 2016/2017, skladno s podatki iz postopka v zvezi s čezmernim primanjkljajem, ki so jih organi Združenega kraljestva sporočili marca 2017. Od predložitve konvergenčnega programa je Urad Združenega kraljestva za državno statistiko svojo oceno javnofinančnega primanjkljaja v letu 2016/2017 popravil navzdol na 2,3 % BDP. Čeprav organi Združenega kraljestva niso naknadno objavili posodobljene napovedi za javnofinančni primanjkljaj, napoved Komisije iz jeseni 2017 na podlagi predpostavke nespremenjene politike predvideva primanjkljaj v višini 2,5 % v letu 2017/2018, 1,8 % v letu 2018/2019 in 1,3 % v letu 2019/2020. Tako naj bi primanjkljaj v obdobju, ki ga zajema napoved, ostal pod referenčno vrednostjo 3 % BDP iz Pogodbe.

                           —

                           Komisija glede na svojo napoved iz jeseni 2017 ocenjuje, da se je strukturni saldo, ki je saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, v obdobju med letoma 2008/2009 in 2016/2017 izboljšal za 3,2 % BDP.

                           —

                           Delež bruto dolga sektorja država Združenega kraljestva se je znatno povečal, odkar je Svet 8. julija 2008 sklenil, da v Združenem kraljestvu obstaja čezmerni primanjkljaj. Delež javnega dolga se je povečal z 41 % BDP v letu 2007/2008 na 86,8 % v letu 2016/2017, kar odraža višji nominalni javnofinančni primanjkljaj in intervencije v finančnem sektorju v tem obdobju. Glede na napoved Komisije iz jeseni 2017 naj bi delež javnega dolga v BDP po pričakovanjih dosegel najvišjo raven v letu 2016/2017 in se postopoma zmanjšal na 82,9 % BDP v letu 2019/2020.

               (12)

               V skladu s členom 126(12) PDEU se sklep Sveta o obstoju čezmernega primanjkljaja razveljavi, če se je čezmerni primanjkljaj v zadevni državi članici po mnenju Sveta ustrezno zmanjšal.

               (13)

               Po mnenju Sveta je bil čezmerni primanjkljaj v Združenem kraljestvu odpravljen, zato bi bilo treba Odločbo 2008/713/ES razveljaviti.

               (14)

               Od leta 2017/2018, to je od finančnega leta po odpravi čezmernega primanjkljaja, velja za Združeno kraljestvo preventivni del Pakta za stabilnost in rast, zato bi se moralo z ustrezno hitrostjo začeti približevati minimalnemu srednjeročnemu proračunskemu cilju, vključno s spoštovanjem referenčne vrednosti za odhodke, ter izpolnjevati merilo glede dolga v skladu s členom 2(1a) Uredbe (ES) št. 1467/97 –

         SPREJEL NASLEDNJI SKLEP:
   Člen 1
   Iz celovite ocene sledi, da je čezmerni primanjkljaj v Združenem kraljestvu odpravljen.
   Člen 2
   Odločba 2008/713/ES se razveljavi.
   Člen 3
   Ta sklep je naslovljen na Združeno kraljestvo Velika Britanija in Severna Irska.

      V Bruslju, 5. decembra 2017

            Za Svet

            Predsednik

         T. TÕNISTE

      (1)  Odločba Sveta 2008/713/ES z dne 24. julija 2008 o obstoju čezmernega primanjkljaja v Združenem kraljestvu (UL L 238, 5.9.2008, str. 5).

      (2)  Uredba Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (UL L 209, 2.8.1997, str. 6).

      (3)  Odločba Sveta 2009/409/ES z dne 27. aprila 2009 o ugotovitvi v skladu s členom 104(8) Pogodbe, ali je Združeno kraljestvo na podlagi Priporočila Sveta z dne 8. julija 2008 v skladu s členom 104(7) sprejelo učinkovite ukrepe (UL L 132, 29.5.2009, str. 11).

      (4)  Sklep Sveta (EU) 2015/1098 z dne 19. junija 2015 o ugotovitvi, da Združeno kraljestvo v odgovor na priporočilo Sveta z dne 2. decembra 2009 ni sprejelo učinkovitih ukrepov (UL L 180, 8.7.2015, p. 1).

      (5)  Uredba Sveta (ES) št. 479/2009 z dne 25. maja 2009 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti (UL L 145, 10.6.2009, str. 1).

      (6)  V skladu z dokumentom „Podroben opis izvajanja Pakta za stabilnost in rast ter smernice o obliki in vsebini programov za stabilnost in konvergenčnih programov“ z dne 3. septembra 2012. Glej: http://ec.europa.eu/economy_finance/economic_governance/sgp/pdf/coc/code_of_conduct_en.pdf.


title: Sklep Sveta (EU, Euratom) 2017/2436 z dne 18. decembra 2017 o imenovanju člana Evropskega ekonomsko-socialnega odbora na predlog Italijanske republike

text:
               23.12.2017

               SL

               Uradni list Evropske unije

               L 344/37

         SKLEP SVETA (EU, Euratom) 2017/2436
   z dne 18. decembra 2017
   o imenovanju člana Evropskega ekonomsko-socialnega odbora na predlog Italijanske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju predloga italijanske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

               (2)

               Zaradi konca mandata Giancarla DURANTEJA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Giovanni SABATINI, Direttore Generale dell'ABI (Associazione Bancaria Italiana), se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 18. decembra 2017

            Za Svet

            Predsednica

         K. SIMSON

      (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Političnega in varnostnega odbora (SZVP) 2017/2430 z dne 8. decembra 2017 o imenovanju vodje misije pomoči Evropske unije za mejni prehod Rafa (EU BAM Rafah) (EU BAM Rafah/2/2017)

text:
               23.12.2017

               SL

               Uradni list Evropske unije

               L 344/9

         SKLEP POLITIČNEGA IN VARNOSTNEGA ODBORA (SZVP) 2017/2430
   z dne 8. decembra 2017
   o imenovanju vodje misije pomoči Evropske unije za mejni prehod Rafa (EU BAM Rafah) (EU BAM Rafah/2/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP (1) z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) in zlasti člena 10(1) Skupnega ukrepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Na podlagi člena 10(1) Skupnega ukrepa 2005/889/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede izvajanja političnega nadzora in strateškega vodenja misije pomoči Evropske unije za mejni prehod Rafa (EUBAM Rafah), vključno z odločitvijo o imenovanju vodje misije.

               (2)

               PVO je 7. julija 2015 sprejel Sklep EU BAM Rafah/1/2015 (2), s katerim je bila Natalina CEA imenovana za vodjo misije EU BAM Rafah za obdobje od 1. julija 2015 do 30. junija 2016.

               (3)

               Svet je 4. julija 2017 sprejel Sklep (SZVP) 2017/1193 (3) s katerim je bila Misija EU BAM Rafah podaljšana do 30. junija 2018.

               (4)

               PVO je 11. julija 2017 sprejel Sklep EU BAM Rafah/1/2017 (4) o podaljšanju mandata Nataline CEA kot vodje Misije pomoči Evropske unije za mejni prehod Rafa do 30. junija 2018.

               (5)

               Visoki predstavnik Unije za zunanje zadeve in varnostno politiko je 1. decembra 2017 predlagal, da se za vodjo misije EUBAH Rafah namesto Nataline CEA od 4. decembra 2017 do 30. junija 2018 imenuje Günther FREISLEBEN –

         SPREJEL NASLEDNJI SKLEP:
   Člen 1
   Günther FREISLEBEN se imenuje za vodjo misije pomoči Evropske unije za mejni prehod Rafa (EU BAM Rafah) za obdobje od 4. decembra 2017 do 30. junija 2018.
   Člen 2
   Sklep Političnega in varnostnega odbora EU BAM Rafah/1/2017 se razveljavi.
   Člen 3
   Ta sklep začne veljati na dan sprejetja.
   Uporablja se od 4. decembra 2017.

      V Bruslju, 8. decembra 2017

            Za Politični in varnostni odbor

            Predsednik

         W. STEVENS

      (1)  UL L 327, 14.12.2005, str. 28.

      (2)  Sklep Političnega in varnostnega odbora (SZVP) 2015/1128 z dne 7. julija 2015 o imenovanju vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2015) (UL L 184, 11.7.2015, str. 16).

      (3)  Sklep Sveta (SZVP) 2017/1193 z dne 4. julija 2017 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 172, 5.7.2017, str. 12).

      (4)  Sklep Političnega in varnostnega odbora (SZVP) 2017/1280 z dne 11. julija 2017 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2017) (UL L 184, 15.7.2017, str. 63).


title: Sklep Političnega in varnostnega odbora (SZVP) 2017/2438 z dne 19. decembra 2017 o imenovanju vodje nadzorne misije Evropske unije v Gruziji (EUMM Georgia) (EUMM GEORGIA/1/2017)

text:
               23.12.2017

               SL

               Uradni list Evropske unije

               L 344/39

         SKLEP POLITIČNEGA IN VARNOSTNEGA ODBORA (SZVP) 2017/2438
   z dne 19. decembra 2017
   o imenovanju vodje nadzorne misije Evropske unije v Gruziji (EUMM Georgia) (EUMM GEORGIA/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2010/452/SZVP z dne 12. avgusta 2010 o nadzorni misiji Evropske unije v Gruziji, EUMM Georgia (1) in zlasti člena 10(1) Sklepa,
   ob upoštevanju naslednjega:

               (1)

               Na podlagi Sklepa 2010/452/SZVP je Politični in varnostni odbor v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja nadzorne misije Evropske unije v Gruziji (v nadaljnjem besedilu: EUMM Georgia), vključno z odločitvijo o imenovanju vodje misije.

               (2)

               S Sklepom Sveta (SZVP) 2016/2238 (2) je bil mandat EUMM Georgia podaljšan do 14. decembra 2018.

               (3)

               Visoki predstavnik Unije za zunanje zadeve in varnostno politiko je 15. decembra 2017 predlagal, da se za obdobje od 15. decembra 2017 do 14. decembra 2018 za vodjo misije EUMM Georgia imenuje Erik HØEG –

         SPREJEL NASLEDNJI SKLEP:
   Člen 1
   Erik HØEG se imenuje za vodjo misije EUMM Georgia za obdobje od 15. decembra 2017 do 14. decembra 2018.
   Člen 2
   Ta sklep začne veljati na dan sprejetja.
   Uporablja se od 15. decembra 2017.

      V Bruslju, 19. decembra 2017

            Za Politični in varnostni odbor

            Predsednik

         W. STEVENS

      (1)  UL L 213, 13.8.2010, str. 43.

      (2)  Sklep Sveta (SZVP) 2016/2238 z dne 12. decembra 2016 o spremembi Sklepa 2010/452/SZVP o nadzorni misiji Evropske unije v Gruziji, EUMM Georgia (UL L 337, 13.12.2016, str. 15).


title: Sklep Sveta (EU) 2017/2431 z dne 11. decembra 2017 o stališču, ki se zavzame v imenu Evropske unije v Skupnem odboru, ustanovljenem na podlagi Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani, v zvezi s sprejetjem poslovnika Skupnega odbora in ustanovitvijo dveh posebnih delovnih skupin

text:
               23.12.2017

               SL

               Uradni list Evropske unije

               L 344/11

         SKLEP SVETA (EU) 2017/2431
   z dne 11. decembra 2017
   o stališču, ki se zavzame v imenu Evropske unije v Skupnem odboru, ustanovljenem na podlagi Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani, v zvezi s sprejetjem poslovnika Skupnega odbora in ustanovitvijo dveh posebnih delovnih skupin
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe,
   ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(9) Pogodbe,
   ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Sporazum o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani (1) (v nadaljnjem besedilu: Sporazum) je bil podpisan 18. februarja 2017 in se uporablja začasno v skladu s členom 59(2) in (3) Sporazuma ter členom 3 Sklepa Sveta (EU) 2017/434 (2).

               (2)

               V skladu s členom 49 Sporazuma je bil ustanovljen Skupni odbor, da se med drugim zagotovi pravilno delovanje in izvajanje Sporazuma. Za učinkovito izvajanje Sporazuma bi moral Skupni odbor sprejeti svoj poslovnik.

               (3)

               V skladu s členom 49 Sporazuma lahko Skupni odbor odloči, da se ustanovijo posebni odbori ali delovne skupine, ki mu pomagajo pri izvajanju njegovih nalog.

               (4)

               Stališče Unije v Skupnem odboru v zvezi s sprejetjem poslovnika Skupnega odbora in ustanovitvijo posebnih delovnih skupin bi moralo temeljiti na priloženih osnutkih sklepov Skupnega odbora –

         SPREJEL NASLEDNJI SKLEP:
   Člen 1
   1.   Stališče, ki ga Unija zavzame v Skupnem odboru, ustanovljenem s členom 49 Sporazuma, v zvezi:

               (a)

               s sprejetjem poslovnika Skupnega odbora in

               (b)

               ustanovitvijo dveh posebnih delovnih skupin

         temelji na osnutkih sklepov Skupnega odbora, ki so priloženi temu sklepu.
   2.   Predstavniki Unije v Skupnem odboru se lahko o manjših spremembah teh osnutkov sklepov dogovorijo brez dodatnega sklepa Sveta.
   Člen 2
   Ta sklep začne veljati na dan sprejetja.

      V Bruslju, 11. decembra 2017

            Za Svet

            Predsednica

         F. MOGHERINI

      (1)  UL L 67, 14.3.2017, str. 3.

      (2)  Sklep Sveta (EU) 2017/434 z dne 13. februarja 2017 o podpisu, v imenu Unije, Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani in o njegovi začasni uporabi (UL L 67, 14.3.2017, str. 1).

      OSNUTEK
      SKLEP št. 1/2017 SKUPNEGA ODBORA EU-AFGANISTAN
      z dne …
      o sprejetju svojega poslovnika
      SKUPNI ODBOR EU-AFGANISTAN JE –
      ob upoštevanju Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani in zlasti člena 49(5) Sporazuma,
      ob upoštevanju naslednjega:

                  (1)

                  Sporazum o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani (1) (v nadaljnjem besedilu: Sporazum) je bil podpisan 18. februarja 2017 in se uporablja začasno v skladu s členom 59(2) in (3) Sporazuma ter členom 3 Sklepa Sveta (EU) 2017/434 (2).

                  (2)

                  Skupni odbor je bil ustanovljen v skladu s členom 49 Sporazuma. Da bi lahko opravljal dodeljene naloge, bi moral Skupni odbor sprejeti svoj poslovnik –

            SPREJEL NASLEDNJI SKLEP:
      Člen 1
      Sprejme se poslovnik Skupnega odbora, kot je določen v Prilogi k temu sklepu.
      Člen 2
      Ta sklep začne veljati na dan sprejetja.

         V …, …

               Za Skupni odbor EU-Afganistan

               Predsednik

         (1)  UL L 67, 14.3.2017, str. 3.

         (2)  Sklep Sveta (EU) 2017/434 z dne 13. februarja 2017 o podpisu, v imenu Unije, Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani in o njegovi začasni uporabi (UL L 67, 14.3.2017, str. 1).

         PRILOGA

            Poslovnik Skupnega odbora

         Člen 1
         Sestava in predsedovanje
         1.   Skupni odbor opravlja naloge iz člena 49 Sporazuma.
         2.   Skupni odbor sestavljajo predstavniki obeh pogodbenic na najvišji možni ravni in mu za obdobje enega koledarskega leta izmenično predseduje pogodbenica, ki je gostiteljica seje v zadevnem koledarskem letu.
         3.   Skupnemu odboru izmenično predsedujeta minister za finance Islamske republike Afganistan in visoki predstavnik Unije za zunanje zadeve in varnostno politiko. Pravico do predsedovanja vsem ali delu sej Skupnega odbora lahko preneseta na višjega uradnika.
         Člen 2
         Seje
         1.   Skupni odbor se sestane enkrat na leto. Seje Skupnega odbora skliče predsednik. Seje so organizirane izmenično v Bruslju in Kabulu na sporazumno določen datum. Izredne seje Skupnega odbora se lahko skličejo na zahtevo katere koli pogodbenice, če se pogodbenici tako dogovorita.
         2.   Če se pogodbenici tako dogovorita, lahko seje Skupnega odbora izjemoma potekajo preko video konference.
         Člen 3
         Udeleženci
         1.   Vsaka pogodbenica obvesti predsednika o predvideni sestavi njene delegacije, in sicer pred vsako sejo Skupnega odbora.
         2.   Predsednik lahko v soglasju s pogodbenicama na sejo povabi strokovnjake ali predstavnike drugih organov, da na seji delujejo kot opazovalci ali da zagotovijo informacije o določeni zadevi.
         Člen 4
         Javnost
         1.   Seje Skupnega odbora potekajo za zaprtimi vrati, razen če predsednik v dogovoru s pogodbenicama odloči, da je seja javna.
         2.   Skupni odbor lahko daje izjave za javnost, če se mu to zdi potrebno.
         Člen 5
         Sekretariat
         Predstavnik Evropske službe za zunanje delovanje in predstavnik vlade Islamske republike Afganistan delujeta skupaj kot sekretarja Skupnega odbora. Vsa sporočila za predsednika Skupnega odbora in od njega se posredujejo sekretarjema. Korespondenca za predsednika Skupnega odbora in od njega je lahko v kakršni koli pisni obliki, vključno z elektronsko pošto.
         Člen 6
         Dnevni red sej
         1.   Predsednik pripravi začasni dnevni red za vsako sejo skupnega odbora. Začasni dnevni red se skupaj z ustreznimi dokumenti pošlje pogodbenicama vsaj 15 koledarskih dni pred dnevom seje.
         2.   Katera koli od pogodbenic lahko zahteva, naj predsednik na dnevni red uvrsti določeno točko.
         3.   Skupni odbor na začetku vsake seje sprejme dnevni red. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.
         4.   Predsednik lahko v posebnih okoliščinah in po dogovoru z obema pogodbenicama skrajša roke iz odstavka 1, da se upoštevajo zahteve posamezne zadeve.
         Člen 7
         Zapisnik
         1.   Izid seje Skupnega odbora je v obliki potrjenega zapisnika.
         2.   Predsednik na vsaki seji povzame sklepe, ki jih je sprejel Skupni odbor. Sekretarja skupaj sestavita osnutek zapisnika na podlagi navedenih sklepov, po možnosti ob koncu seje ali najpozneje v 30 koledarskih dneh po datumu seje.
         3.   Pogodbenici odobrita osnutek po možnosti ob koncu seje ali najpozneje v 45 koledarskih dneh po datumu seje ali do katerega koli drugega datuma, o katerem se dogovorita pogodbenici. Ko pogodbenici odobrita osnutek zapisnika, predsednik in sekretarja podpišejo dva izvirnika. Vsaka pogodbenica prejme po en izvirnik.
         Člen 8
         Sklepi in priporočila
         1.   Sklepi in priporočila Skupnega odbora se sprejmejo z medsebojnim dogovorom pogodbenic.
         2.   Sklepi in priporočila Skupnega odbora se naslovijo „sklep“ ali „priporočilo“, naslovu pa sledi zaporedna številka, datum sprejetja in opis vsebine. V vsakem sklepu je naveden datum začetka njegove veljavnosti.
         3.   Skupni odbor lahko sprejme sklepe ali priporočila s pisnim postopkom. V takšnih primerih se pogodbenici dogovorita za čas trajanja postopka. Če po izteku navedenega roka nobena od pogodbenic na predlagani sklep ali priporočilo ni izrazila nasprotovanja, predsednik razglasi, da je bil sklep oziroma priporočilo sprejeto soglasno.
         4.   Sklepi in priporočila Skupnega odbora se predložijo v dveh verodostojnih izvodih, ki ju podpiše predsednik.
         5.   Vsaka pogodbenica lahko objavi sklepe in priporočila Skupnega odbora v svojem uradnem glasilu.
         Člen 9
         Stroški
         1.   Vsaka pogodbenica krije svoje stroške v zvezi z udeležbo na sejah Skupnega odbora, tako glede osebja, potovanja in bivanja kot tudi za poštne in telekomunikacijske storitve.
         2.   Vsaka pogodbenica krije svoje stroške v zvezi s tolmačenjem na sejah in prevajanjem.
         3.   Pogodbenica gostiteljica seje krije stroške, povezane z organizacijo sej in razmnoževanjem dokumentov.
         Člen 10
         Posebni odbori in delovne skupine
         1.   Skupni odbor lahko ustanovi posebne odbore ali delovne skupine, ki mu pomagajo pri izvajanju njegovih nalog.
         2.   Skupni odbor se lahko odloči, da razpusti katero koli obstoječi posebni odbor ali posebno delovno skupino, določi ali spremeni njun mandat.
         3.   Posebni odbori ali delovne skupine po vsaki seji o svojih dejavnostih podrobno poročajo Skupnemu odboru, ki mu lahko dajejo tudi priporočila.

      OSNUTEK
      SKLEP št. 2/2017 SKUPNEGA ODBORA EU-AFGANISTAN
      z dne …
      o ustanovitvi dveh posebnih delovnih skupin in sprejetjem njihovega mandata
      SKUPNI ODBOR EU-AFGANISTAN JE –
      ob upoštevanju Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani in zlasti člena 49(3) Sporazuma ter člena 10 poslovnika Skupnega odbora,
      ob upoštevanju naslednjega:

                  (1)

                  Sporazum o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani (1) (v nadaljnjem besedilu: Sporazum) je bil podpisan 18. februarja 2017 in se uporablja začasno v skladu s členom 59 Sporazuma.

                  (2)

                  Za učinkovito izvajanje Sporazuma bi bilo treba vzpostaviti njegov institucionalni okvir.

                  (3)

                  V skladu s členom 49(3) Sporazuma in členom 10 poslovnika Skupnega odbora lahko slednji ustanovi posebne odbore ali delovne skupine, ki mu pomagajo pri izvajanju njegovih nalog.

                  (4)

                  Za omogočanje razprav na strokovni ravni o ključnih področjih, za katera se Sporazum uporablja, bi bilo treba ustanoviti posebne delovne skupine. Pogodbenici se lahko dogovorita za spremembo seznama posebnih odborov ali delovnih skupin in/ali njihovega področja uporabe.

                  (5)

                  Posebne delovne skupine bi morale začeti delovati v doglednem času–

            SPREJEL NASLEDNJI SKLEP:
      Člen 1
      Ustanovijo se posebne delovne skupine iz Priloge A. Mandat posebnih delovnih skupin je določen v Prilogi B.
      Člen 2
      Ta sklep začne veljati na dan sprejetja.

         V …, …

               Za Skupni odbor EU-Afganistan

               Predsednik

         (1)  UL L 67, 14.3.2017, str. 3.

         PRILOGA A

            Skupni odbor EU-Afganistan

            Posebne delovne skupine

                     1.

                     Posebna delovna skupina za človekove pravice, dobro upravljanje in migracije;

                     2.

                     Posebna delovna skupina za ekonomski in socialni razvoj.

            PRILOGA B

               Mandat posebnih delovnih skupin, ustanovljenih v okviru Sporazuma o sodelovanju za partnerstvo in razvoj med Evropsko unijo in njenimi državami članicami na eni strani ter Islamsko republiko Afganistan na drugi strani

            Člen 1
            Posebne delovne skupine lahko obravnavajo izvajanje Sporazuma na področjih, ki jih pokrivajo. Obravnavajo lahko tudi zadeve ali posebne projekte, povezane z ustreznim področjem dvostranskega sodelovanja.
            Člen 2
            Posebne delovne skupine delujejo v okviru pooblastil Skupnega odbora. Poročajo predsedniku skupnega odbora ter mu posredujejo zapisnike in sklepe v 30 koledarskih dneh po vsaki seji.
            Člen 3
            1.   Posebne delovne skupine sestavljajo predstavniki pogodbenic.
            2.   Posebne delovne skupine lahko na svoje seje po potrebi povabijo strokovnjake in se posvetujejo z njimi glede določenih točk dnevnega reda.
            Člen 4
            Posebnim delovnim skupinam predseduje pogodbenica, ki predseduje Skupnemu odboru.
            Člen 5
            Predstavnik Evropske unije in predstavnik vlade Afganistana delujeta skupaj kot sekretarja posebnih delovnih skupin.
            Člen 6
            1.   Posebne delovne skupine se sestanejo, kadar to zahtevajo okoliščine, in sicer na podlagi pisne zahteve ene od pogodbenic ter najmanj enkrat letno. Vsaka seja poteka na kraju in ob času, o katerih se dogovorita pogodbenici.
            2.   Na zahtevo ene od pogodbenic za sejo posebne delovne skupine sekretar druge pogodbenice odgovori v 15 delovnih dneh od njenega prejema. V posebej nujnih primerih se lahko seje posebnih delovnih skupin skličejo v krajšem času, če se pogodbenici s tem strinjata.
            3.   Seje posebnih delovnih skupin skupaj skličeta sekretarja.
            Člen 7
            1.   Katera koli od pogodbenic lahko zahteva, naj predsednik na dnevni red seje posebne delovne skupine uvrsti določeno točko. Točke za uvrstitev na dnevni red se predložijo sekretarjema najmanj 15 delovnih dni pred datumom zadevne seje. Vsa spremna dokumentacija se sekretarjema pošlje najmanj 10 delovnih dni pred sejo.
            2.   Sekretarja pogodbenicama posredujeta osnutek dnevnega reda najpozneje 5 delovnih dni pred sejo. V izjemnih okoliščinah se lahko po dogovoru pogodbenic točke dodajo na dnevni red v krajšem roku.
            Člen 8
            1.   Sekretarja skupaj pripravita osnutek zapisnika vsake seje.
            2.   Seje posebnih delovnih skupin potekajo za zaprtimi vrati, razen če predsednik v dogovoru s pogodbenicama odloči, da so seje javne.


title: Sklep Sveta (EU, Euratom) 2017/2461 z dne 12. decembra 2017 o spremembi Poslovnika Sveta

text:
               29.12.2017

               SL

               Uradni list Evropske unije

               L 348/36

         SKLEP SVETA (EU, Euratom) 2017/2461
   z dne 12. decembra 2017
   o spremembi Poslovnika Sveta
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju člena 11(6) Poslovnika Sveta (1),
   ob upoštevanju naslednjega:

               (1)

               Kadar Svet sprejema akt s kvalificirano večino, je treba preveriti, ali države članice, ki tvorijo to kvalificirano večino, predstavljajo najmanj 65 % prebivalstva Unije.

               (2)

               Ta odstotek se izračuna v skladu s številom prebivalstva, navedenim v Prilogi III k Poslovniku Sveta (v nadaljnjem besedilu: Poslovnik).

               (3)

               V členu 11(6) Poslovnika je določeno, da Svet z začetkom veljavnosti od 1. januarja vsakega leta v skladu s podatki, ki so na dan 30. septembra predhodnega leta na voljo Statističnemu uradu Evropske unije, spremeni številke iz navedene priloge.

               (4)

               Poslovnik bi bilo zato treba ustrezno spremeniti za leto 2018 –

         SPREJEL NASLEDNJI SKLEP:
   Člen 1
   Priloga III k Poslovniku se nadomesti z naslednjim:
   „
         PRILOGA III
         Podatki o številu prebivalstva Unije in o številu prebivalstva posameznih držav članic za izvajanje določb glede glasovanja s kvalificirano večino v Svetu
         Za namene izvajanja člena 16(4) PEU, člena 238(2) in (3) PDEU veljajo za obdobje od 1. januarja 2018 do 31. decembra 2018 naslednja števila prebivalstva Unije in števila prebivalstva posameznih držav članic ter deleži prebivalstva posamezne države članice glede na prebivalstvo Unije:

                     Država članica

                     Prebivalstvo

                     Delež glede na prebivalstvo Unije (%)

                     Nemčija

                     82 437 641

                     16,10

                     Francija

                     67 024 633

                     13,09

                     Združeno kraljestvo

                     65 808 573

                     12,85

                     Italija

                     61 219 113

                     11,95

                     Španija

                     46 528 966

                     9,08

                     Poljska

                     37 972 964

                     7,41

                     Romunija

                     19 638 309

                     3,83

                     Nizozemska

                     17 220 721

                     3,36

                     Belgija

                     11 365 834

                     2,22

                     Grčija

                     10 757 293

                     2,10

                     Češka

                     10 467 628

                     2,04

                     Portugalska

                     10 309 573

                     2,01

                     Švedska

                     10 080 000

                     1,97

                     Madžarska

                     9 797 561

                     1,91

                     Avstrija

                     8 752 500

                     1,71

                     Bolgarija

                     7 101 859

                     1,39

                     Danska

                     5 743 947

                     1,12

                     Finska

                     5 499 447

                     1,07

                     Slovaška

                     5 435 343

                     1,06

                     Irska

                     4 774 833

                     0,93

                     Hrvaška

                     4 154 213

                     0,81

                     Litva

                     2 847 904

                     0,56

                     Slovenija

                     2 065 895

                     0,40

                     Latvija

                     1 950 116

                     0,38

                     Estonija

                     1 315 635

                     0,26

                     Ciper

                     854 802

                     0,17

                     Luksemburg

                     589 370

                     0,12

                     Malta

                     440 433

                     0,09

                     EU 28

                     512 155 106

                     Prag (65 %)

                     332 900 819

               “.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 1. januarja 2018.

      V Bruslju, 12. decembra 2017

            Za Svet

            Predsednik

         S. MIKSER

      (1)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Sveta (EU) 2017/2458 z dne 18. decembra 2017 o sklenitvi Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)

text:
               29.12.2017

               SL

               Uradni list Evropske unije

               L 348/27

         SKLEP SVETA (EU) 2017/2458
   z dne 18. decembra 2017
   o sklenitvi Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s točko (a)(v) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Sklep (EU) 2017/1324 Evropskega parlamenta in Sveta (2) določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic.

               (2)

               Hašemitska kraljevina Jordanija (v nadaljnjem besedilu: Jordanija) je izrazila željo, da se pridruži programu PRIMA kot sodelujoča država, ki je enakopravna z državami članicami in tretjimi državami, pridruženimi okvirnemu programu za raziskave in inovacije (2014–2020) – Obzorje 2020, ki sodelujejo v programu PRIMA.

               (3)

               V skladu s členom 1(2) Sklepa (EU) 2017/1324 Jordanija postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Jordanije v programu PRIMA.

               (4)

               V skladu s Sklepom Sveta (EU) 2017/2211 (3) je bil Sporazum o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA) (v nadaljnjem besedilu: Sporazum), podpisan 10. novembra 2017 s pridržkom njegove poznejše sklenitve.

               (5)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA), se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta v imenu Unije pošlje uradno obvestilo iz člena 4(2) Sporazuma (4).
   Člen 3
   Ta sklep začne veljati na dan sprejetja.

      V Bruslju,18. decembra 2017

            Za Svet

            Predsednica

         K. SIMSON

      (1)  Odobritev z dne 30. novembra 2017 (še ni objavljeno v Uradnem listu).

      (2)  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).

      (3)  Sklep Sveta (EU) 2017/2211 z dne 25. septembra 2017 o podpisu v imenu Unije Sporazuma o znanstvenem in tehnološkem sodelovanju med Evropsko unijo in Hašemitsko kraljevino Jordanijo, v katerem so določeni pogoji za sodelovanje Hašemitske kraljevine Jordanije v partnerstvu na področju raziskav in inovacij v Sredozemlju (PRIMA) (UL L 316, 1.12.2017, str. 13).

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (EU) 2017/2456 z dne 18. decembra 2017 o sklenitvi Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA)

text:
               29.12.2017

               SL

               Uradni list Evropske unije

               L 348/23

         SKLEP SVETA (EU) 2017/2456
   z dne 18. decembra 2017
   o sklenitvi Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s točko (a)(v) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Sklep (EU) 2017/1324 Evropskega parlamenta in Sveta (2) določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic.

               (2)

               Ljudska demokratična republika Alžirija (v nadaljnjem besedilu: Alžirija) je izrazila željo, da se pridruži programu PRIMA kot sodelujoča država, ki je enakopravna z državami članicami in državami, pridruženimi okvirnemu programu za raziskave in inovacije (2014–2020) – Obzorje 2020, ki sodelujejo v programu PRIMA.

               (3)

               V skladu s členom 1(2) Sklepa (EU) 2017/1324 Alžirija postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Alžirije v programu PRIMA.

               (4)

               V skladu s Sklepom Sveta (EU) 2017/2209 (3) je bil Sporazum o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA) (v nadaljnjem besedilu: Sporazum), podpisan 26. oktobra 2017 s pridržkom njegove poznejše sklenitve.

               (5)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA), se odobri v imenu Unije (4).
   Člen 2
   Predsednik Sveta v imenu Unije pošlje uradno obvestilo iz člena 5(2) Sporazuma (5).
   Člen 3
   Ta sklep začne veljati na dan sprejetja.

      V Bruslju, 18. decembra 2017

            Za Svet

            Predsednica

         K. SIMSON

      (1)  Odobritev z dne 30. novembra 2017 (še ni objavljeno v Uradnem listu).

      (2)  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).

      (3)  Sklep Sveta (EU) 2017/2209 z dne 25. septembra 2017 o podpisu v imenu Unije in začasni uporabi Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA) (UL L 316, 1.12.2017, str. 1).

      (4)  Sporazum je bil objavljen v UL L 316, 1.12.2017, str. 3 skupaj s sklepom o podpisu.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (EU) 2017/2462 z dne 18. decembra 2017 o pooblastilu Luksemburgu in Romuniji, da v interesu Evropske unije sprejmeta pristop Gruzije in Južne Afrike k Haaški konvenciji iz leta 1980 o civilnopravnih vidikih mednarodnega protipravnega odvzema otrok

text:
               29.12.2017

               SL

               Uradni list Evropske unije

               L 348/38

         SKLEP SVETA (EU) 2017/2462
   z dne 18. decembra 2017
   o pooblastilu Luksemburgu in Romuniji, da v interesu Evropske unije sprejmeta pristop Gruzije in Južne Afrike k Haaški konvenciji iz leta 1980 o civilnopravnih vidikih mednarodnega protipravnega odvzema otrok
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(3) v povezavi s členom 218 Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropska unija je kot enega izmed svojih ciljev določila spodbujanje varstva otrokovih pravic, kakor je navedeno v členu 3 Pogodbe o Evropski uniji. Ukrepi za zaščito otrok zoper nezakonito premestitev ali zadržanje so bistveni del te politike.

               (2)

               Svet je sprejel Uredbo (ES) št. 2201/2003 (2) (v nadaljnjem besedilu: Uredba Bruselj IIa), katere namen je zaščititi otroke pred škodljivimi posledicami njihove neupravičene premestitve ali zadržanja ter vzpostaviti postopke za zagotovitev njihove hitre vrnitve v državo običajnega prebivališča ter zagotoviti varstvo pravic do stikov z otrokom in pravic do varstva in vzgoje.

               (3)

               Uredba Bruselj IIa dopolnjuje in krepi določbe Haaške konvencije z dne 25. oktobra 1980 o civilnopravnih vidikih mednarodnega protipravnega odvzema otrok (v nadaljnjem besedilu: Haaška konvencija iz leta 1980), ki na mednarodni ravni uvaja sistem obveznosti in sodelovanja med državami pogodbenicami in med centralnimi organi ter katere namen je zagotoviti hitro vrnitev neupravičeno premeščenih ali zadržanih otrok.

               (4)

               Vse države članice Unije so pogodbenice Haaške konvencije iz leta 1980.

               (5)

               Unija spodbuja tretje države k pristopu k Haaški konvenciji iz leta 1980 in podpira njeno pravilno izvajanje, tako da skupaj z državami članicami sodeluje med drugim v posebnih komisijah, ki jih redno organizira Haaška konferenca o mednarodnem zasebnem pravu.

               (6)

               Skupni pravni okvir, ki se uporablja za odnose med državami članicami Unije in tretjimi državami, bi lahko bil najboljša rešitev za občutljive primere mednarodnega protipravnega odvzema otrok.

               (7)

               Haaška konvencija iz leta 1980 določa, da se navedena konvencija uporablja med državo pristopnico in tistimi državami pogodbenicami, ki so izjavile, da sprejemajo pristop.

               (8)

               Haaška konvencija iz leta 1980 ne omogoča, da bi organizacije za regionalno gospodarsko povezovanje, kakršna je Unija, postale njene pogodbenice. Zato Unija ne more pristopiti k navedeni konvenciji niti ne more predložiti izjave o sprejetju države pristopnice.

               (9)

               Na podlagi mnenja 1/13 Sodišča Evropske unije (3) izjave o sprejetju v okviru Haaške konvencije iz leta 1980 sodijo v izključno zunanjo pristojnost Unije.

               (10)

               Gruzija je listino o pristopu k Haaški konvenciji iz leta 1980 predložila 24. julija 1997. Haaška konvencija iz leta 1980 je za Gruzijo začela veljati 1. oktobra 1997.

               (11)

               Vse zadevne države članice, razen Danske, Luksemburga in Romunije, so že sprejele pristop Gruzije k Haaški konvenciji iz leta 1980. Gruzija je sprejela pristop Bolgarije, Estonije, Latvije, Litve in Malte k Haaški konvenciji iz leta 1980. Ocena razmer v Gruziji je privedla do sklepa, da lahko Luksemburg in Romunija v interesu Unije sprejmeta pristop Gruzije v skladu s pogoji iz Haaške konvencije iz leta 1980.

               (12)

               Južna Afrika je listino o pristopu k Haaški konvenciji iz leta 1980 predložila 8. julija 1997. Haaška konvencija iz leta 1980 je za Južno Afriko začela veljati 1. oktobra 1997.

               (13)

               Vse zadevne države članice, razen Luksemburga in Romunije, so že sprejele pristop Južne Afrike k Haaški konvenciji iz leta 1980. Južna Afrika je sprejela pristop Bolgarije, Estonije, Latvije, Litve in Malte k Haaški konvenciji iz leta 1980. Ocena razmer v Južni Afriki je privedla do sklepa, da lahko Luksemburg in Romunija v interesu Unije sprejmeta pristop Južne Afrike v skladu s pogoji iz Haaške konvencije iz leta 1980.

               (14)

               Luksemburg in Romunija bi morala biti zato pooblaščena, da v interesu Unije predložita svoji izjavi o sprejetju pristopa Gruzije in Južne Afrike k Haaški konvenciji iz leta 1980 v skladu s pogoji iz tega sklepa. Druge države članice Unije, ki so že sprejele pristop Gruzije in Južne Afrike k Haaški konvenciji iz leta 1980, ne bi smele predložiti novih izjav o sprejetju, saj obstoječe izjave po mednarodnem javnem pravu ostajajo veljavne.

               (15)

               Uredba Bruselj IIa zavezuje Združeno Kraljestvo in Irsko, ki zato sodelujeta pri sprejetju in uporabi tega sklepa.

               (16)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   1.   Luksemburg in Romunija sta pooblaščena, da v interesu Unije sprejmeta pristop Gruzije in Južne Afrike k Haaški konvenciji iz leta 1980.
   2.   Luksemburg in Romunija najpozneje do 19. decembra 2018 predložita naslednjo izjavo o sprejetju v interesu Unije pristopa Gruzije in Južne Afrike k Haaški konvenciji iz leta 1980:

      „[Polno ime DRŽAVE ČLANICE] izjavlja, da v skladu s Sklepom Sveta (EU) 2017/2462 sprejema pristop Gruzije in Južne Afrike k Haaški konvenciji z dne 25. oktobra 1980 o civilnopravnih vidikih mednarodnega protipravnega odvzema otrok.“

   3.   Luksemburg in Romunija Svet in Komisijo obvestita o predložitvi izjav o sprejetju pristopa Gruzije in Južne Afrike k Haaški konvenciji iz leta 1980 ter Komisiji sporočita besedilo teh izjav v dveh mesecih po predložitvi.
   Člen 2
   Tiste države članice, ki so predložile izjave o sprejetju pristopa Gruzije in Južne Afrike k Haaški konvenciji iz leta 1980 pred datumom sprejetja tega sklepa, ne predložijo novih izjav.
   Člen 3
   Ta sklep začne učinkovati na dan uradne obvestitve.
   Člen 4
   Ta sklep je naslovljen na Luksemburg in Romunijo.

      V Bruslju, 18. decembra 2017

            Za Svet

            Predsednica

         K. SIMSON

      (1)  Mnenje z dne 30. novembra 2017 (še ni objavljeno v Uradnem listu).

      (2)  Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, 23.12.2003, str. 1).

      (3)  ECLI:EU:C:2014:2303.


title: Sklep Sveta (EU) 2017/2457 z dne 18. decembra 2017 o sklenitvi Sporazuma o znanstvenem in tehnološkem sodelovanju med Evropsko unijo in Arabsko republiko Egipt, v katerem so določeni pogoji za sodelovanje Arabske republike Egipt v partnerstvu na področju raziskav in inovacij v Sredozemlju (PRIMA)

text:
               29.12.2017

               SL

               Uradni list Evropske unije

               L 348/25

         SKLEP SVETA (EU) 2017/2457
   z dne 18. decembra 2017
   o sklenitvi Sporazuma o znanstvenem in tehnološkem sodelovanju med Evropsko unijo in Arabsko republiko Egipt, v katerem so določeni pogoji za sodelovanje Arabske republike Egipt v partnerstvu na področju raziskav in inovacij v Sredozemlju (PRIMA)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s točko (a)(v) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Sklep (EU) 2017/1324 Evropskega parlamenta in Sveta (2) določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic.

               (2)

               Arabska republika Egipt (v nadaljnjem besedilu: Egipt) je izrazila željo, da se pridruži programu PRIMA kot sodelujoča država, ki je enakopravna z državami članicami in tretjimi državami, pridruženimi okvirnemu programu za raziskave in inovacije (2014–2020) – Obzorje 2020, ki sodelujejo v programu PRIMA.

               (3)

               V skladu s členom 1(2) Sklepa (EU) 2017/1324 Egipt postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Egipta v programu PRIMA.

               (4)

               V skladu s Sklepom Sveta (EU) 2017/2210 (3) je bil Sporazum o znanstvenem in tehnološkem sodelovanju med Evropsko unijo in Arabsko republiko Egipt, v katerem so določeni pogoji za sodelovanje Arabske republike Egipt v partnerstvu na področju raziskav in inovacij v Sredozemlju (PRIMA) (v nadaljnjem besedilu: Sporazum), podpisan dne 27. oktobra 2017, s pridržkom njegove poznejše sklenitve.

               (5)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum o znanstvenem in tehnološkem sodelovanju med Evropsko unijo in Arabsko republiko Egipt, v katerem so določeni pogoji za sodelovanje Arabske republike Egipt v partnerstvu na področju raziskav in inovacij v Sredozemlju (PRIMA), se odobri v imenu Unije (4).
   Člen 2
   Predsednik Sveta, v imenu Unije, pošlje uradno obvestilo iz člena 4(2) Sporazuma (5).
   Člen 3
   Ta sklep začne veljati na dan sprejetja.

      V Bruslju, 18. decembra 2017

            Za Svet

            Predsednica

         K. SIMSON

      (1)  Odobritev z dne 30. novembra 2017 (še ni objavljeno v Uradnem listu).

      (2)  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).

      (3)  Sklep Sveta (EU) 2017/2210 z dne 25. septembra 2017 o podpisu v imenu Unije in začasni uporabi Sporazuma o znanstvenem in tehnološkem sodelovanju med Evropsko unijo in Arabsko republiko Egipt, v katerem so določeni pogoji za sodelovanje Arabske republike Egipt v partnerstvu na področju raziskav in inovacij v Sredozemlju (PRIMA) (UL L 316, 1.12.2017, str. 7).

      (4)  Sporazum je bil objavljen v UL L 316, 1.12.2017, str. 9, skupaj s sklepom o podpisu.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (EU) 2017/2463 z dne 18. decembra 2017 o pooblastilu Hrvaški, Nizozemski, Portugalski in Romuniji, da v interesu Evropske unije sprejmejo pristop San Marina k Haaški konvenciji iz leta 1980 o civilnopravnih vidikih mednarodnega protipravnega odvzema otrok

text:
               29.12.2017

               SL

               Uradni list Evropske unije

               L 348/41

         SKLEP SVETA (EU) 2017/2463
   z dne 18. decembra 2017
   o pooblastilu Hrvaški, Nizozemski, Portugalski in Romuniji, da v interesu Evropske unije sprejmejo pristop San Marina k Haaški konvenciji iz leta 1980 o civilnopravnih vidikih mednarodnega protipravnega odvzema otrok
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(3) v povezavi s členom 218 Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropska unija je kot enega izmed svojih ciljev določila spodbujanje varstva otrokovih pravic, kakor je navedeno v členu 3 Pogodbe o Evropski uniji. Ukrepi za zaščito otrok zoper nezakonito premestitev ali zadržanje so bistveni del te politike.

               (2)

               Svet je sprejel Uredbo (ES) št. 2201/2003 (2) (v nadaljnjem besedilu: Uredba Bruselj IIa), katere namen je zaščititi otroke pred škodljivimi posledicami njihove neupravičene premestitve ali zadržanja ter vzpostaviti postopke za zagotovitev njihove hitre vrnitve v državo običajnega prebivališča ter zagotoviti varstvo pravic do stikov z otrokom in pravic do varstva in vzgoje.

               (3)

               Uredba Bruselj IIa dopolnjuje in krepi določbe Haaške konvencije z dne 25. oktobra 1980 o civilnopravnih vidikih mednarodnega protipravnega odvzema otrok (v nadaljnjem besedilu: Haaška konvencija iz leta 1980), ki na mednarodni ravni uvaja sistem obveznosti in sodelovanja med državami pogodbenicami in med centralnimi organi ter katere namen je zagotoviti hitro vrnitev neupravičeno premeščenih ali zadržanih otrok.

               (4)

               Vse države članice Unije so pogodbenice Haaške konvencije iz leta 1980.

               (5)

               Unija spodbuja tretje države k pristopu k Haaški konvenciji iz leta 1980 in podpira njeno pravilno izvajanje, tako da skupaj z državami članicami sodeluje med drugim v posebnih komisijah, ki jih redno organizira Haaška konferenca o mednarodnem zasebnem pravu.

               (6)

               Skupni pravni okvir, ki se uporablja za odnose med državami članicami Unije in tretjimi državami, bi lahko bil najboljša rešitev za občutljive primere mednarodnega protipravnega odvzema otrok.

               (7)

               Haaška konvencija iz leta 1980 določa, da se navedena konvencija uporablja med državo pristopnico in tistimi državami pogodbenicami, ki so izjavile, da sprejemajo pristop.

               (8)

               Haaška konvencija iz leta 1980 ne omogoča, da bi organizacije za regionalno gospodarsko povezovanje, kakršna je Unija, postale njene pogodbenice. Zato Unija ne more pristopiti k navedeni konvenciji niti ne more predložiti izjave o sprejetju države pristopnice.

               (9)

               Na podlagi mnenja 1/13 Sodišča Evropske unije (3) izjave o sprejetju v okviru Haaške konvencije iz leta 1980 sodijo v izključno zunanjo pristojnost Unije.

               (10)

               San Marino je listino o pristopu k Haaški konvenciji iz leta 1980 predložil 14. decembra 2006. Haaška konvencija iz leta 1980 je za San Marino začela veljati 1. marca 2007.

               (11)

               Vse države članice, razen Hrvaške, Danske, Nizozemske, Portugalske in Romunije, so že sprejele pristop San Marina k Haaški konvenciji iz leta 1980. Ocena razmer v San Marinu je privedla do sklepa, da lahko Hrvaška, Nizozemska, Portugalska in Romunija v interesu Unije sprejmejo pristop San Marina v skladu s pogoji iz Haaške konvencije iz leta 1980.

               (12)

               Hrvaška, Nizozemska, Portugalska in Romunija bi morale biti zato pooblaščene, da v interesu Unije predložijo svoje izjave o sprejetju pristopa San Marina k Haaški konvenciji iz leta 1980 v skladu s pogoji iz tega sklepa. Druge države članice Unije, ki so že sprejele pristop San Marina k Haaški konvenciji iz leta 1980, ne bi smele predložiti novih izjav o sprejetju, saj obstoječe izjave po mednarodnem javnem pravu ostajajo veljavne.

               (13)

               Uredba Bruselj IIa zavezuje Združeno Kraljestvo in Irsko, ki sodelujeta pri sprejetju in uporabi tega sklepa.

               (14)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   1.   Hrvaška, Nizozemska, Portugalska in Romunija so pooblaščene, da v interesu Unije sprejmejo pristop San Marina k Haaški konvenciji iz leta 1980.
   2.   Države članice iz odstavka 1 najpozneje do 19. decembra 2018 predložijo naslednjo izjavo o sprejetju v interesu Unije pristopa San Marina k Haaški konvenciji iz leta 1980:

      „[Polno ime DRŽAVE ČLANICE] izjavlja, da v skladu s Sklepom Sveta (EU) 2017/2463 sprejema pristop San Marina k Haaški konvenciji z dne 25. oktobra 1980 o civilnopravnih vidikih mednarodnega protipravnega odvzema otrok.“

   3.   Države članice iz odstavka 1 Svet in Komisijo obvestijo o predložitvi izjav o sprejetju pristopa San Marina k Haaški konvenciji iz leta 1980 ter Komisiji sporočijo besedilo teh izjav v dveh mesecih po predložitvi.
   Člen 2
   Tiste države članice, ki so predložile izjave o sprejetju pristopa San Marina k Haaški konvenciji iz leta 1980 pred datumom sprejetja tega sklepa, ne predložijo novih izjav.
   Člen 3
   Ta sklep začne učinkovati na dan uradne obvestitve.
   Člen 4
   Ta sklep je naslovljen na Hrvaško, Nizozemsko, Portugalsko in Romunijo.

      V Bruslju, 18. decembra 2017

            Za Svet

            Predsednica

         K. SIMSON

      (1)  Mnenje z dne 30. novembra 2017 (še ni objavljeno v Uradnem listu).

      (2)  Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, 23.12.2003, str. 1).

      (3)  ECLI:EU:C:2014:2303.


               9.2.2018

               SL

               Uradni list Evropske unije

               C 50/150

         P8_TA(2016)0074
   Nenasprotovanje izvedbenemu ukrepu: usposabljanje pilotov, preizkušanja in redno preverjanja za navigacijo na podlagi zmogljivosti
   Sklep Evropskega parlamenta, da ne nasprotuje osnutku uredbe Komisije o spremembi Uredbe Komisije (EU) št. 1178/2011 glede usposabljanja pilotov, preizkušanja in rednega preverjanja za navigacijo na podlagi zmogljivosti (D042244/03 – 2016/2545(RPS))
   (2018/C 050/18)

      Evropski parlament,

               —

               ob upoštevanju osnutka uredbe Komisije (D042244/03,

               —

               ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1), zlasti člena 7(6),

               —

               ob upoštevanju mnenja z dne 18. decembra 2015, ki ga je podal odbor iz člena 65 navedene uredbe,

               —

               ob upoštevanju pisma Komisije z dne 12. februarja 2016, v katerem le-ta poziva Parlament, naj izjavi, da ne bo nasprotoval osnutku uredbe,

               —

               ob upoštevanju pisma Odbora za promet in turizem predsedniku konference predsednikov odborov z dne 23. februarja 2016,

               —

               ob upoštevanju člena 5a(3) Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2),

               —

               ob upoštevanju priporočila za sklep Odbora za promet in turizem,

               —

               ob upoštevanju člena 106(4)(d) in člena 105(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 8. marca 2016,

               A.

               ker namerava Komisija z osnutkom uredbe med drugim za eno leto podaljšati veljavno prehodno obdobje za imetnike licenc športnega pilota z 8. aprila 2016 na april 2017;

               B.

               ker se bo rok, v katerem lahko Parlament nasprotuje osnutku uredbe Komisije, iztekel 23. aprila 2016;

               C.

               ker bi z začetkom veljavnosti uredbe Komisije pred 8. aprilom 2016 preprečili pravno vrzel v zvezi s položajem več tisoč državljanov EU, imetnikov licence športnega pilota, ki jo je izdala ameriška zvezna uprava za letalstvo (FAA);

               D.

               ker bodo morali ti piloti potrditi ali pretvoriti licenco FAA v licenco EU, če se ta datum ne spremeni, kar bo od nacionalnih organov in pilotov zahtevalo precej sredstev in časa;

               E.

               ker sta se Komisija in Evropska agencija za varnost v letalstvu pripravljeni pogoditi o poenostavljenem postopku, s katerim bi olajšali vzajemno priznavanje in pretvorbo teh pilotskih licenc med EU in ZDA, in ker bi lahko bil ta novi postopek pilotom na voljo v drugi polovici leta 2016;

               1.

               izjavlja, da ne nasprotuje osnutku uredbe Komisije;

               2.

               naroči svojemu predsedniku, naj ta sklep posreduje Komisiji, in Svetu v vednost.

      (1)  UL L 79, 19.3.2008, str. 1.

      (2)  UL L 184, 17.7.1999, str. 23.


               15.2.2018

               SL

               Uradni list Evropske unije

               C 58/247

         P8_TA(2016)0116
   Imenovanje Jana Gregorja za člana Računskega sodišča
   Sklep Evropskega parlamenta z dne 13. aprila 2016 o imenovanju Jana Gregorja za člana Računskega sodišča (C8-0412/2015 – 2015/0815(NLE))
   (Posvetovanje)
   (2018/C 058/36)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je Svet posvetoval s Parlamentom (C8-0412/2015),

               —

               ob upoštevanju člena 121 Poslovnika,

               —

               ob upoštevanju poročila Odbora za proračunski nadzor (A8-0057/2016),

               A.

               ker je Odbor za proračunski nadzor ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji dne 15. marca 2016 poslušal predstavitev kandidata Sveta za člana Računskega sodišča;

               1.

               odobri predlog Sveta, da se Jan Gregor imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               15.2.2018

               SL

               Uradni list Evropske unije

               C 58/248

         P8_TA(2016)0117
   Imenovanje Ladislava Balka za člana Računskega sodišča
   Sklep Evropskega parlamenta z dne 13. aprila 2016 o imenovanju Ladislava Balka za člana Računskega sodišča (C8-0413/2015 – 2015/0816(NLE))
   (Posvetovanje)
   (2018/C 058/37)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C8-0413/2015),

               —

               ob upoštevanju člena 121 Poslovnika,

               —

               ob upoštevanju poročila Odbora za proračunski nadzor (A8-0055/2016),

               A.

               ker je Odbor za proračunski nadzor ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji dne 15. marca 2016 poslušal predstavitev kandidata Sveta za člana Računskega sodišča;

               1.

               odobri predlog Sveta, da se Ladislav Balko imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               15.2.2018

               SL

               Uradni list Evropske unije

               C 58/249

         P8_TA(2016)0118
   Imenovanje Janusza Wojciechowskega za člana Računskega sodišča
   Sklep Evropskega parlamenta z dne 13. aprila 2016 o imenovanju Janusza Wojciechowskega za člana Računskega sodišča (C8-0414/2015 – 2015/0817(NLE))
   (Posvetovanje)
   (2018/C 058/38)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C8-0414/2015),

               —

               ob upoštevanju člena 121 Poslovnika,

               —

               ob upoštevanju poročila Odbora za proračunski nadzor (A8-0061/2016),

               A.

               ker je Odbor za računski nadzor ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji dne 15. marca 2016 poslušal predstavitev kandidata Sveta za člana Računskega sodišča;

               1.

               ne odobri predloga Sveta, da se Janusz Wojciechowski imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               15.2.2018

               SL

               Uradni list Evropske unije

               C 58/250

         P8_TA(2016)0124
   Nenasprotovanje delegirani uredbi: podrobna pravila v zvezi z nekaterimi določbami carinskega zakonika Unije
   Sklep Evropskega parlamenta, da ne nasprotuje delegirani uredbi Komisije z dne 5. aprila 2016 o popravku Delegirane uredbe Komisije (EU) 2015/2446 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (C(2016)01934 – 2016/2639(DEA))
   (2018/C 058/39)

      Evropski parlament,

               —

               ob upoštevanju delegirane uredbe Komisije (C(2016)01934),

               —

               ob upoštevanju pisma Komisije z dne 11. marca 2016, v katerem poziva Parlament, naj izjavi, da ne bo nasprotoval delegirani uredbi,

               —

               ob upoštevanju pisma z dne 7. aprila 2016 Odbora za notranji trg in varstvo potrošnikov predsedniku konference predsednikov odborov,

               —

               ob upoštevanju člena 290 Pogodbe o delovanju Evropske unije,

               —

               ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1), zlasti člena 160 in člena 284(5),

               —

               ob upoštevanju priporočila za sklep Odbora za notranji trg in varstvo potrošnikov,

               —

               ob upoštevanju člena 105(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 13. aprila 2016,

               A.

               ker sta bili po objavi Delegirane uredbe Komisije (EU) 2015/2446 (2) ugotovljeni dve napaki;

               B.

               ker je prva napaka povezana z domnevo carinske deklaracije iz člena 139 Delegirane uredbe (EU) 2015/2446, ki je predvidena za nekatere vrste blaga iz člena 136(1) navedene delegirane uredbe; ker je bil vrstni red blaga s seznama iz člena 136 Delegirane uredbe (EU) 2015/2446 med končnim pregledom navedene delegirane uredbe pred sprejetjem spremenjen, pomotoma pa niso bila posodobljena sklicevanja na to blago v členu 139 navedene delegirane uredbe; ker bi bilo zato treba ta sklicevanja popraviti;

               C.

               ker je druga napaka povezana s členom 141(1) Delegirane uredbe (EU) 2015/2446; ker v Delegirano uredbo (EU) 2015/2446 pomotoma ni bila vključena točka (b) veljavnega člena 233(1) Uredbe Komisije (EGS) št. 2454/93 (3), ki v nekaterih omejenih in zelo specifičnih primerih omogoča možnost, da prestop meje šteje kot deklaracija za začasni uvoz, izvoz in ponovni izvoz in ker posledično ni možnosti, da bi določeno blago prijavili že s samim prestopom meje carinskega območja Unije; ker bi morali zato člen 141(1) Delegirane uredbe (EU) 2015/2446 popraviti;

               D.

               ker bosta navedeni napaki vplivali na trgovinske tokove in zelo negativno vplivali na carinske organe in trgovce, če ne bosta odpravljeni pred 1. majem 2016, ko se bodo začele uporabljati zadevne določbe Uredbe (EU) št. 952/2013;

               E.

               ker ta delegirana uredba lahko začne veljati le po izteku roka za pregled, ki ga imata na voljo Parlament in Svet, če ji niti Parlament niti Svet ne nasprotuje ali če sta pred iztekom tega tako Parlament kot Svet obvestila Komisijo, da ji ne bosta nasprotovala; ker je v členu 284(5) Uredbe (EU) št. 952/2013 določen dvomesečni rok za pregled od datuma uradnega obvestila, torej do 5. junija 2016, ki ga je mogoče podaljšati za dodatna dva meseca;

               F.

               ker pa je Komisija 11. marca 2016 iz nujnih razlogov zaprosila Parlament za predčasno odobritev delegirane uredbe pred 1. majem 2016;

               1.

               izjavlja, da ne nasprotuje delegirani uredbi;

               2.

               naroči svojemu predsedniku, naj ta sklep posreduje Svetu in Komisiji.

      (1)  UL L 269, 10.10.2013, str. 1.

      (2)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).

      (3)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).


               15.2.2018

               SL

               Uradni list Evropske unije

               C 58/245

         P8_TA(2016)0114
   Imenovanje Sama Jereba za člana Računskega sodišča
   Sklep Evropskega parlamenta z dne 13. aprila 2016 o imenovanju Sama Jereba za člana Računskega sodišča (C8-0025/2016 – 2016/0804(NLE))
   (Posvetovanje)
   (2018/C 058/34)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C8-0025/2016),

               —

               ob upoštevanju člena 121 Poslovnika,

               —

               ob upoštevanju poročila Odbora za proračunski nadzor (A8-0060/2016),

               A.

               ker je Odbor za proračunski nadzor ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji dne 15. marca 2016 poslušal predstavitev kandidata Sveta za člana Računskega sodišča;

               1.

               odobri predlog Sveta, da se Samo Jereb imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               15.2.2018

               SL

               Uradni list Evropske unije

               C 58/246

         P8_TA(2016)0115
   Imenovanje Mihailsa Kozlovsa za člana Računskega sodišča
   Sklep Evropskega parlamenta z dne 13. aprila 2016 o imenovanju Mihailsa Kozlovsa za člana Računskega sodišča (C8-0411/2015 – 2015/0814(NLE))
   (Posvetovanje)
   (2018/C 058/35)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C8-0411/2015),

               —

               ob upoštevanju člena 121 Poslovnika,

               —

               ob upoštevanju poročila Odbora za proračunski nadzor (A8-0059/2016),

               A.

               ker je Odbor za računski nadzor ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji 15. marca 2016 poslušal predstavitev kandidata Sveta za člana Računskega sodišča;

               1.

               odobri predlog Sveta, da se Mihails Kozlovs imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               15.2.2018

               SL

               Uradni list Evropske unije

               C 58/223

         P8_TA(2016)0099
   Zahteva za odvzem imunitete Hermannu Winklerju
   Sklep Evropskega parlamenta z dne 12. aprila 2016 o zahtevi za odvzem imunitete Hermannu Winklerju (2016/2000(IMM))
   (2018/C 058/24)

      Evropski parlament,

               —

               ob upoštevanju zahteve za odvzem imunitete Hermannu Winklerju, ki jo je dne 25. septembra 2015 posredovalo leipziško državno tožilstvo v zvezi s preiskavo prometne nesreče (pod št. 600 AR 3037/15) in ki je bila razglašena na plenarnem zasedanju 14. decembra 2015,

               —

               ob upoštevanju dejstva, da se je Hermann Winkler odrekel pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju člena 46 ustave Zvezne republike Nemčije (Grundgesetz),

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0062/2016),

               A.

               ker je državno tožilstvo iz Lepiziga (Nemčija) zahtevalo odvzem poslanske imunitete poslancu Evropskega parlamenta Hermannu Winklerju v povezavi z začetkom preiskovalnega postopka o domnevnem kaznivem dejanju;

               B.

               ker v skladu s členom 9 Protokola o privilegijih in imunitetah Evropske unije poslanci na ozemlju svoje države uživajo imunitete, priznane poslancem parlamenta te države;

               C.

               ker v skladu s členom 46(2) ustave Zvezne republike Nemčije (Grundgesetz) poslanec ne sme odgovarjati ali biti aretiran za kaznivo dejanje brez dovoljenja parlamenta, razen če je bil prijet pri storitvi kaznivega dejanja ali v teku naslednjega dne;

               D.

               ker se zahteva nanaša na preiskavo hude prometne nesreče, ki se je zgodila 23. septembra 2015, v kateri je bil udeležen Hermann Winkler;

               E.

               ker se pregon ne nanaša na mnenje ali glas, ki ga je izrekel pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

               F.

               ker glede na informacije, ki jih je pridobil odbor, ni razlogov za domnevo, da je bil sodni postopek sprožen z namenom, da bi se poslancu politično škodovalo (fumus persecutionis);

               G.

               ker domnevno kaznivo dejanje očitno nima zveze s funkcijo Hermanna Winklerja kot poslanca Evropskega parlamenta;

               H.

               ker je zato priporočljivo, da se v tem primeru poslanska imuniteta odvzame;

               1.

               se odloči, da Hermannu Winklerju odvzame imuniteto;

               2.

               naroči svojemu predsedniku, naj sklep in poročilo pristojnega odbora nemudoma posreduje pristojnim nemškim organom in Hermannu Winklerju.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI: EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


title: Sklep Sveta (SZVP) 2018/225 z dne 15. februarja 2018 o spremembi Sklepa (SZVP) 2017/346 o podaljšanju mandata posebnega predstavnika Evropske unije za človekove pravice

text:
               16.2.2018

               SL

               Uradni list Evropske unije

               L 43/14

         SKLEP SVETA (SZVP) 2018/225
   z dne 15. februarja 2018
   o spremembi Sklepa (SZVP) 2017/346 o podaljšanju mandata posebnega predstavnika Evropske unije za človekove pravice
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. julija 2012 sprejel Sklep 2012/440/SZVP (1) o imenovanju Stavrosa LAMBRINIDISA za posebnega predstavnika Evropske unije (PPEU) za človekove pravice.

               (2)

               Svet je 27. februarja 2017 sprejel Sklep (SZVP) 2017/346 (2) o podaljšanju mandata posebnega predstavnika Evropske unije za človekove pravice. Mandat PPEU se izteče 28. februarja 2019.

               (3)

               V Sklepu (SZVP) 2017/346 je bil za PPEU določen referenčni finančni znesek za obdobje od 1. marca 2017 do 28. februarja 2018. Za obdobje od 1. marca 2018 do 28. februarja 2019 bi bilo treba določiti nov referenčni finančni znesek.

               (4)

               Sklep (SZVP) 2017/346 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 5(1) Sklepa (SZVP) 2017/346 se doda naslednji pododstavek:

      „Referenčni finančni znesek za kritje odhodkov, povezanih z mandatom PPEU, za obdobje od 1. marca 2018 do 28. februarja 2019 znaša 894 178 EUR.“

   Člen 2
   Ta sklep začne veljati na dan sprejetja. Uporablja se od 1. marca 2018.

      V Bruslju, 15. februarja 2018

            Za Svet

            Predsednik

         K. VALCHEV

      (1)  Sklep Sveta 2012/440/SZVP z dne 25. julija 2012 o imenovanju posebnega predstavnika Evropske unije za človekove pravice (UL L 200, 27.7.2012, str. 21).

      (2)  Sklep Sveta (SZVP) 2017/346 z dne 27. februarja 2017 o podaljšanju mandata posebnega predstavnika Evropske unije za človekove pravice (UL L 50, 28.2.2017, str. 66).


title: Sklep Sveta (SZVP) 2018/226 z dne 15. februarja 2018 o spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia)

text:
               16.2.2018

               SL

               Uradni list Evropske unije

               L 43/15

         SKLEP SVETA (SZVP) 2018/226
   z dne 15. februarja 2018
   o spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. julija 2012 sprejel Sklep 2012/389/SZVP (1) o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR).

               (2)

               Svet je 12. decembra 2016 sprejel Sklep (SZVP) 2016/2240 (2) o spremembi Sklepa 2012/389/SZVP. Ime misije je bilo spremenjeno v EUCAP Somalia. Njen mandat je bil podaljšan do 31. decembra 2018, obdobje, na katerega se nanaša ta referenčni finančni znesek zanjo pa je bil podaljšan do 28. februarja 2017.

               (3)

               Svet je 27. februarja 2017 sprejel Sklep (SZVP) 2017/349 (3) o spremembi sklepa 2012/389/SZVP in določitvi referenčnega finančnega zneska za obdobje od 1. marca 2017 do 28. februarja 2018.

               (4)

               Sklep 2012/389/SZVP bi bilo treba spremeniti tako, da bo določal referenčni finančni znesek za obdobje od 1. marca 2018 do 31. decembra 2018 –

         SPREJEL NASLEDNJI SKLEP:
   Člen 1
   V členu 13(1) Sklepa 2012/389/SZVP se doda naslednji pododstavek:

      „Referenčni finančni znesek za kritje odhodkov, povezanih z EUCAP Somalia, za obdobje od 1. marca 2018 do 31. decembra 2018 znaša 27 335 900 EUR.“.

   Člen 2
   Ta sklep začne veljati na dan sprejetja.

      V Bruslju, 15. februarja 2018

            Za Svet

            Predsednik

         K. VALCHEV

      (1)  Sklep Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 187, 17.7.2012, str. 40).

      (2)  Sklep Sveta (SZVP) 2016/2240 z dne 12. decembra 2016 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 337, 13.12.2016, str. 18).

      (3)  Sklep Sveta (SZVP) 2017/349 z dne 27. februarja 2017 o spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia) (UL L 50, 28.2.2017, str. 80).